PASIŪLYMAS

DĖL LIETUVOS RESPUBLIKOS TERITORIJŲ PLANAVIMO ĮSTATYMO NR. I-1120 17, 18, 20, 25, 27, 28, 30, 31, 39 IR 45 STRAIPSNIŲ, SEPTINTOJO SKIRSNIO PAVADINIMO PAKEITIMO IR ĮSTATYMO PAPILDYMO 42-1 STRAIPSNIU

ĮSTATYMO PROJEKTO NR. XVP-61

2025-02-25

Vilnius

Eil. Nr.	Siūloma keisti	Pasiūlymo turinys

str.	str. d.	p.

3 (20)	(2)	(2)	Argumentai: Lietuvos Respublikos teritorijų planavimo įstatymo 20 straipsnio 2 dalies 2 punkte nustatyta, kad prašymai pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą paskelbiami be draudžiamų skelbti asmens duomenų Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir atitinkamos savivaldybės interneto svetainėje informuojant, kad 10 darbo dienų nuo prašymo paskelbimo dienos galima teikti pasiūlymus merui ar jo įgaliotam savivaldybės administracijos direktoriui raštu ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo. Minėtos nuostatos dėl (1) prašymų paskelbimo Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (toliau – TPDRIS) ir atitinkamos savivaldybės interneto svetainėje ir (2) pasiūlymų prašymui teikimo merui ar jo įgaliotam savivaldybės administracijos direktoriui raštu nepanaikina korupcijos rizikos atsiradimo pagrindinės žemės naudojimo paskirties ir (ar) būdo keitimo, ar nustatymo šiose procedūrose: - prašymų teikimo etape, kai prašymus leidžiama teikti atvykus į savivaldybę, dėl ko kyla prielaidų tiesiogiai ir netiesiogiai paskatinti susitikimus tarp procedūras vykdančiųjų ir prašymus teikiančiųjų, sudarant sąlygas kilti neteisėtiems susitarimams; - prašymų paskelbimo etape, kai pasiūlymus paskelbtiems prašymams, leidžiama teikti ne tik TPDRIS, bet ir merui ar jo įgaliotam savivaldybės administracijos direktoriui raštu, dėl ko neužtikrinamas visuomenės pasiūlymų prašymams teikimo termino išlaikymas ir savalaikės informacijos apie pateiktus pasiūlymus viešinimas. Pasiūlymo tikslas: Teritorijų planavimo įstatymo 20 straipsnio 2 dalies 2 punkto nuostatas patikslinti vadovaujantis Lietuvos Respublikos specialiųjų tyrimų tarnybos korupcijos rizikos analizės išvadoje pateiktu siūlymu prašymų ir pasiūlymų dėl pagrindinės žemės naudojimo paskirties ir (ar) būdo keitimo teikimą ir nagrinėjimą organizuoti vienu centralizuotu būdu – per TPDRIS, taip užtikrinant visų aktualių duomenų pasiekiamumą, būtiną veiksmingai kontrolei ir stebėsenai atlikti, siekiant sumažinti korupcijos rizikos veiksnių įtaką pagrindinės žemės naudojimo paskirties ir (ar) būdo keitimo ar nustatymo procedūrų prašymų teikimo ir paskelbimo etape. Pasiūlymo esmė: nustatyti, kad prašymai ir pasiūlymai dėl pagrindinės žemės naudojimo paskirties ir (ar) būdo keitimo ar nustatymo būtų teikiami tik Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje. Pasiūlymas: Papildyti Lietuvos Respublikos teritorijų planavimo įstatymo Nr. I-1120 17, 18, 20, 25, 27, 28, 30, 31, 39 ir 45 straipsnių, septintojo skirsnio pavadinimo pakeitimo ir Įstatymo papildymo 42-1 straipsniu įstatymo projekto Nr. XVP-61 (toliau – Įstatymo projektas) 3 straipsnį 2 dalimi, pakeičiant Teritorijų planavimo įstatymo 20 straipsnio 2 dalies 2 punktą: 2. Pakeisti 20 straipsnio 2 dalies 2 punktą ir jį išdėstyti taip: „2) kai, vadovaujantis įstatymais ir kitais teisės aktais, planuojamai statybai ir numatomai veiklai vykdyti privaloma pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą, jie keičiami ar nustatomi žemės savininkų, valstybinės žemės patikėtinių ar įstatymų nustatytais atvejais kitų subjektų prašymu Vyriausybės nustatyta tvarka mero ar jo įgalioto savivaldybės administracijos direktoriaus sprendimu pagal savivaldybės lygmens bendrąjį planą ir (ar) vietovės lygmens bendrąjį planą, jeigu jis parengtas, įvertinus gautus visuomenės pasiūlymus ir atsižvelgus į gamtinį ir kultūrinį kraštovaizdį, viešąsias erdves ir jų poreikį, vykdomą ar suplanuotą vykdyti veiklą, esamą ar suplanuotą (suprojektuotą) inžinerinę ir (ar) socialinę infrastruktūrą. Prašymai pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą teikiami Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir paskelbiami joje ir atitinkamos savivaldybės interneto svetainėje be draudžiamų skelbti asmens duomenų Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir atitinkamos savivaldybės interneto svetainėje informuojant, kad 10 darbo dienų nuo prašymo paskelbimo dienos galima teikti pasiūlymus merui ar jo įgaliotam savivaldybės administracijos direktoriui raštu ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo. Motyvuotas sprendimas dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo ne vėliau kaip kitą darbo dieną po jo priėmimo dienos paskelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir atitinkamos savivaldybės interneto svetainėje. Per 10 darbo dienų nuo šio sprendimo pakeisti žemės sklypo pagrindinę žemės naudojimo paskirtį ir (ar) pakeisti ar nustatyti žemės sklypo naudojimo būdą paskelbimo dienos žemės sklypo savininkas ar valstybinės žemės patikėtinis, taip pat įstatymų nustatytais atvejais kiti subjektai Nekilnojamojo turto kadastro ir Nekilnojamojo turto registro tvarkytojui Vyriausybės nustatyta tvarka pateikia prašymą įregistruoti žemės sklypo kadastro duomenų (pagrindinės žemės naudojimo paskirties ir (ar) žemės sklypo naudojimo būdo) pasikeitimą Nekilnojamojo turto registre – pasikeitusius žemės sklypo kadastro duomenis įrašyti į Nekilnojamojo turto kadastrą.“
9 (33) 10 (35)	(1) (5)	(4)	Argumentai Teritorijų planavimo įstatymo 33 straipsnio 1 dalyje nustatyti informacijos visuomenei apie teritorijų planavimo procesą teikimo būdai (vienas jų – registruotais laiškais Vyriausybės nustatyta tvarka); 35 straipsnio 5 dalyje įtvirtinta, kad apie parengtą detaliojo plano projektą planavimo organizatorius privalo registruotais laiškais pranešti žemės sklypų valdytojams ir naudotojams, kurių teisės naudotis žemės sklypais suvaržomos nustačius specialiąsias žemės naudojimo sąlygas, taikomas detaliajame plane nustatytose Lietuvos Respublikos specialiųjų žemės naudojimo sąlygų įstatyme nurodytose teritorijose. Siekiant labiau skaitmenizuoti informacijos teikimo būdus ir mažinti administracinę naštą, siūlytina įtvirtinti, kad minėta informacija Vyriausybės nustatyta tvarka galėtų būti teikiama ir elektroninėmis ryšio priemonėmis. Pasiūlymas Papildyti Įstatymo projektą nauju 9 straipsniu: 9 straipsnis. 33 straipsnio pakeitimas Pakeisti 33 straipsnio 1 dalies 4 punktą ir jį išdėstyti taip: „4) registruotais laiškais ar elektroninėmis ryšio priemonėmis – Vyriausybės nustatyta tvarka ir atvejais informuojama apie teritorijų planavimo dokumentų rengimo pradžią ir planavimo tikslus, apie pasiūlymų teikimo tvarką ir parengtų teritorijų planavimo dokumentų viešo svarstymo vietą ir laiką;“. Pasiūlymas Papildyti Įstatymo projektą nauju 10 straipsniu, buvusius Įstatymo projekto 9–13 straipsnius laikyti atitinkamai 11–15 straipsniais: 10 straipsnis. 35 straipsnio pakeitimas Pakeisti 35 straipsnio 5 dalį ir ją išdėstyti taip: „5. Apie parengtą detaliojo plano projektą planavimo organizatorius privalo registruotais laiškais ar elektroninėmis ryšio priemonėmis pranešti žemės sklypų valdytojams ir naudotojams, kurių teisės naudotis žemės sklypais suvaržomos nustačius specialiąsias žemės naudojimo sąlygas, taikomas detaliajame plane nustatytose Lietuvos Respublikos specialiųjų žemės naudojimo sąlygų įstatyme nurodytose teritorijose.“
13	Argumentai Pritarus siūlomam Įstatymo projekto papildymui 3 straipsnio 2 dalimi ir naujais 9 ir 10 straipsniais, Vyriausybė ir aplinkos ministras turės priimti naujų šių straipsnių nuostatų įgyvendinamuosius teisės aktus. Atsižvelgiant į teisėkūros sistemiškumo principą, buvusį Įstatymo projekto 13 straipsnį reikia papildyti nuostatomis dėl vėlesnio Įstatymo projekto 9 ir 10 straipsnių nuostatų įsigaliojimo bei įstatymo įgyvendinimo nuostatomis. Taip pat siūloma atitinkamai papildyti Įstatymo projekto buvusio 13 straipsnio pavadinimą. Pasiūlymas Pakeisti buvusį Įstatymo projekto 13 straipsnį ir jį išdėstyti taip: „13 15 straipsnis. Įstatymo įsigaliojimas, taikymas ir įgyvendinimas 1. Šio įstatymo 3 straipsnio 2 dalis, 9 ir 10 straipsniai įsigalioja 2026 m. liepos 1 d. 2. Iki šio įstatymo įsigaliojimo dienos pradėti rengti detalieji planai (arba vietovės lygmens bendrieji planai, kuriuose nustatomas detaliųjų planų teritorijos naudojimo reglamentas), dėl kurių rengimo kreiptasi teritorijos planavimo sąlygų, planavimo organizatoriaus sprendimu gali būti baigiami rengti, derinami, tikrinami ir tvirtinami pagal iki šio įstatymo įsigaliojimo dienos galiojusias nuostatas. 3. Lietuvos Respublikos Vyriausybė ir aplinkos ministras iki 2026 m. birželio 30 d. priima šio įstatymo 3 straipsnio 2 dalyje, 9 ir 10 straipsniuose išdėstytų Lietuvos Respublikos teritorijų planavimo įstatymo 20 straipsnio 2 dalies 2 punkto, 33 straipsnio 1 dalies 4 punkto ir 35 straipsnio 5 dalies įgyvendinamuosius teisės aktus.

Teikia

Seimo nariai